שלום לך ארצי
שלום לך ארצי שלי; היפהפיה והנשכחת; אבי שלי אותך חלם; בלהט הקדחת.; אבי היה אידיאליסט; אמר צריך לחיות ביחד; אבי לימד אותי לתת; אני למדתי לקחת; אבי הלך בכפר לחיות; חלוץ היה מגיל צעיר; נשם מיזוג של גלויות; אני נושם מיזוג אוויר; אבי ראה בכל - שליחות; ברפת, בשדה, בלול; אני יודע ששליחות; היא כששולחים אותך לחו"ל; הוא חי על פיתה וזיתים; רעב לא פעם בלילות; אני עוד לא רעבתי יום; בזכות פנקס הקבלות.; שלום לך ארצי שלי; שלום לך ירושלים; אבי שלי לחש את שמך; עם רטט בשפתיים.; "חזרנו אל בורות המים"; גם אם המחיר היה יקר; היום עירי ירושלים; מוכרים אותך לכל ספסר; וכל קבלן אותך אוהב; בונה אותך ירושלים; והמחיר שהוא נוקב; אינו צורב לו בשפתיים.; "מעל פסגת הר הצופים"; שנית נבנית פה עיר של מעלה; בונים אותך לתלפיות; הפועלים שברמאללה; ירושלים הבנויה; העיר אשר ישבה בדד; על חורבנך בכו דורות; על בניינך יבכו לעד.; שלום לך ארצי שלי; "ארץ חמדת אבות"; אבי הקריב למענך; הרבה שנים טובות; וכך חומסים הם את ארצי; ומוצצים את כל דמיה; אוכלים אותה ועוד אומרים; שהיא אוכלת את יושביה; מתי, מתי כל זה קרה?; איך לפתע השתנינו?; אבי חלם חלום יפה -; תראו מה התגשם ממנו.; שלום לך ארצי שלי; "עוד לא אבדה תקוותנו"; גברת כבר על אוייבים רבים,; וודאי תתגברי גם עלינו.; 